 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie

Miestnej rady dňa:

Miestneho zastupiteľstva dňa: 21.03.2023

**Voľba prísediaceho Okresného súdu Bratislava II**

Predkladá: Materiál obsahuje:

Ing. Roman Lamoš

Starosta - návrh uznesenia

 - informatívna správa

Zodpovedný:

Ing. Boris Hurbanič

Prednosta

Spracoval:

Pavel Drozd

Generálny sekretár kancelárie starostu

**Návrh uznesenia**

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**A/ schvaľuje:**

za prísediaceho pri Okresnom súde Bratislava II p. Róberta Štancela na obdobie rokov 2023 – 2027.

**Informatívna správa**

Dňa 13.03.2023 bola Miestnemu úradu mestskej časti Bratislava – Podunajské Biskupice doručená žiadosť o prerokovanie kandidáta na funkciu prísediaceho pri Okresnom súde Bratislava II od predsedu Okresného súdu Bratislava II. Ide o p. Róberta Štancela.

Postavenie prísediacich z radov občanov upravuje zákon NR SR č. 385/2000 Z. z. o sudcoch a prísediacich a o zmene a doplnení niektorých zákonov.

Paragraf 139 uvedeného zákona stanovuje podmienky pre vykonávanie funkcie prísediaceho súdu:

a) v deň zvolenia dosiahol vek najmenej 30 rokov,

b) je spôsobilý na právne úkony a zdravotne spôsobilý na výkon funkcie prísediaceho,

c) je bezúhonný a jeho morálne vlastnosti dávajú záruku, že funkciu prísediaceho bude riadne vykonávať,

d) má trvalý pobyt na území Slovenskej republiky,

e) súhlasí so svojou voľbou k určitému súdu.

Podľa § 140:

(1) Prísediacich volia obecné zastupiteľstvá v obvode príslušného súdu z kandidátov z radov občanov, ktorí majú trvalý pobyt alebo pracujú v obvode súdu. Prísediacich navrhujú starostovia obcí a primátori miest. Ku kandidátom navrhovaným na voľbu si obecné zastupiteľstvo vyžiada vyjadrenie predsedu príslušného súdu.

(2) Obecné zastupiteľstvo a zhromaždenie vydá zvolenému prísediacemu osvedčenie o zvolení.

§ 141:

(1) Prísediaci sú volení na obdobie štyroch rokov. Funkcia prísediaceho trvá aj po uplynutí tohto obdobia do právoplatnosti rozhodnutia vo veci, ak je to potrebné na dokončenie veci, v ktorej je prísediacim.

(2) Dňom zloženia sľubu sa prísediaci ujíma funkcie.